
PROCES VERBAL

                    Încheiat astăzi 28.01.2026 la ședința ordinară a Consiliului local al comunei Moldova-Sulița.
                    Ședința este deschisă de domnul consilier Mihai Lețcan, președinte de ședință ales pe o perioada de 3 luni.
                    Președintele de ședință dă cuvântul secretarului general al comunei pentru a anunța prezența consilierilor la ședință.
                    Secretarul arată că, în baza Dispoziției primarului nr. 5 din 21.01.2026 au fost convocați la ședință, cu invitații scrise și s-au prezentat la sedință toți consilierii locali.  
                   În continuare, presedintele de sedinta dă cuvântul domnului primar Jecalo Petru, care a cerut întrunirea consiliului,pentru a  prezenta proiectul ordinei de zi compus din:
                  1. Supunerea spre aprobare a procesului-verbal încheiat în ședința consiliului local din data de 17.12.2025;     
                   Inițiator: Bedrule Petronela  –  secretar general;  
                  2. Proiect de hotărâre privind aprobarea Planului de acțiuni de interes local, pe anul 2026, pentru persoanele apte de muncă, care beneficiază de prevederile Legii nr.196/2016 privind venitul minim de incluziune;
                  Inițiator: Jecalo Petru-primar. Înregistrat la nr. 1 din 21.01.2026;         
                  Repartizat spre avizare comisiei de specialitate “pentru învațământ, sănătate, familie, muncă și protecție socială, activități sociale, culte, protecție copii“;
                  3. Proiect de hotărâre privind aprobarea numărului de asistenți personali ai persoanelor cu handicap;
                  Inițiator: Jecalo Petru-primar. Înregistrat la nr. 2 din 21.01.2026;         
                  Repartizat spre avizare comisiei de specialitate “pentru învațământ, sănătate, familie, muncă și protecție socială, activități sociale, culte, protecție copii“;
                  4. Proiect de hotărâre privind aprobarea decontării cheltuielilor de transport pentru cadrele didactice din cadrul Școlii Gimnaziale Moldova-Sulița;
                  Inițiator: Jecalo Petru-primar. Înregistrat la nr. 3 din 21.01.2026;         
                  Repartizat spre avizare comisiei de specialitate “pentru învațământ, sănătate, familie, muncă și protecție socială, activități sociale, culte, protecție copii“;
      5. Proiect de hotărâre privind aprobarea decontarii cheltuielilor de transport pentru funcționarii publici și personalul contractual din cadrul aparatului de specialitate al Primarului comunei Moldova-Sulița, judetul Suceava și aprobarea Regulamentului privind decontarea cheltuielilor de transport pentru funcționarii publici și personalul contractul din cadrul aparatului de specialitate al Primarului comunei Moldova-Sulița, județul Suceava.
                  Inițiator: Jecalo Petru-primar. Înregistrat la nr. 4 din 21.01.2026;    
                  Repartizat spre avizare comisiei de specialitate “pentru programe de dezvoltare economico-sociala, buget, finante, administrarea domeniului public si privat al comunei, agricultura, gospodarie comunala, protectia mediului si turism, comisiei de specialitate “pentru învațământ, sănătate, familie, muncă și protecție socială, activități sociale, culte, protecție copii“ și comisiei de specialitate “pentru administrație publică locală, juridică și de disciplină, apărararea ordinii și liniștii publice, a drepturilor cetățenilor”;
                  6. Prezentarea adreselor Instituției Prefectului-Județul Suceava nr. 30/03 și nr. 31/03 din 05.01.2026.
                  Inițiator: Bedrule Petronela – secretar general;               

                Domnul primar supune spre aprobare proiectul ordinei de zi în forma propusă și este aprobat de catre cei 10 consilieri prezenți la ședință.
                Secretarul general solicită consilierilor locali să anunțe dacă există un potențial conflict de interese/incompatibilitate cu privire la proiectul de hotărâre înscris pe ordinea de zi.
                La solicitarea secretarului general, președinții și secretarii comisiilor de specialitate aduc la cunostință faptul că, avizele comisiilor de specialitate au fost emise cu respectarea cvorumului prevăzut de lege.
               În continuare, secretarul general supune spre aprobare procesul verbal încheiat în ședința consiliului local din data de 17.12.2025, care a fost pus la dispoziția consilierilor de către secretarul general al comunei, înainte de începerea ședinței.
              Se supune la vot procesul verbal al ședinței consiliului local din data de 17.12.2025, care este aprobat de către cei 10 consilieri prezenți la ședință.        
              Se trece la dezbaterea punctului 2 al ordinii de zi, la care, președintele de ședință dă cuvântul domnului primar pentru a prezenta proiectul de hotărâre, referatul de aprobare al primarului și raportul compartimentului de resort, după care dă cuvântul domnului consilier Fediuc Ștefan-Radu, pentru a prezenta avizul comisiei de specialitate a consiliului local.
              După prezentarea materialelor, președintele de ședință solicită celor prezenți să se înscrie la discuții.
              - Domnul consilier Marocico Ilie, solicită unele lămuriri cu privire la familiile și  persoanele care beneficiază de ajutorului de incluziune și care sunt condițiile de acordare.
  - Domnul primar precizează faptul că pentru sumele aferente ajutorului de incluziune, una dintre persoanele majore apte de muncă din familia beneficiară de venit minim de incluziune care include component de ajutor de incluziune, are obligația de a presta lunar, la solicitarea primarului activități sau lucrări de interes local, cu respectarea duratei normale a timpului de muncă și a normelor de securitate și sănătate în muncă. Obligația se aplică și persoanei singure, beneficiară de venit minim de incluziune, aptă de muncă. Numărul orelor de muncă se calculează proporțional cu cuantumul ajutorului de incluziune de care beneficiază familia sau persoana singură, cu un tarif orar corespunzător salariului de bază minim brut pe țară, garantat în plată, raportat la durata medie lunară a timpului de muncă. 
        Nemaifiind discuții, președintele de ședință propune spre aprobare proiectul de hotărâre privind aprobarea Planului de acțiuni de interes local, pe anul 2026, pentru persoanele apte de munca, beneficiare ale Legii nr.196/2016 privind venitul minim de incluziune.    
       Supus la vot, este aprobat de către toti consilierii prezenți la ședință.
            Se adopta Hotărârea nr. 1 cu votul necesar, având caracter individual.        
            Se trece la dezbaterea punctului 3 al ordinei de zi, la care, președintele de ședință dă cuvântul domnului primar pentru a prezenta proiectul de hotărâre, referatul de aprobare al primarului și raportul compartimentelor de resort, după care dă cuvântul domnului consilier Fediuc Ștefan-Radu, pentru a prezenta avizul comisiei de specialitate a consiliului local.
            După prezentarea materialelor, președintele de ședință solicită celor prezenți să se înscrie la discuții.
            - Domnul primar precizează faptul că, potrivit  prevederilor legale persoanele cu handicap grav, care necesită ingrijire din partea unei alte persoane poate opta pentru asistent personal sau pentru acordarea unei indemnizaţii echivalente cu salariul net al asistentului social din sectorul bugetar, altele decât cele cu paturi.	Salarizarea asistentului personal se suportă din bugetul de  stat in procent  de  90 % si  bugetul local in  procent  de  10% .
            Domnul consilier Marocico Ilie, solicită unele lămuriri cu privire la numărul de persoane care sunt îngrijite de către un asistent personal, domnul primar precizând faptul că, în prezent sunt angajate 22 de persoane ca și asistenți personali. 
            Nemaifiind discuții, președintele de ședință propune spre aprobare proiectul de hotărâre privind aprobarea numărului de asistenți personali ai persoanelor cu handicap;
       Supus la vot, este aprobat de către toti consilierii prezenți la ședință.
            Se adopta Hotărârea nr. 2 cu votul necesar, având caracter individual.              
             Se trece la dezbaterea punctului 4 al ordinii de zi, la care, președintele de ședință dă cuvântul domnului primar pentru a prezenta proiectul de hotărâre, referatul de aprobare al primarului și raportul compartimentului de resort, după care dă cuvântul domnului consilier Fediuc Ștefan-Radu, pentru a prezenta avizul comisiei de specialitate a consiliului local.
 După prezentarea materialelor, președintele de ședință solicită celor prezenți să se înscrie la discuții.
             - Domnul primar precizează că finanțarea pentru cheltuielile aferente navetei cadrelor didactice se asigură conform legii din bugetele locale ale unităților administrative-teritoriale.
             - Domnul consilier Marocico Ilie, întreabă dacă decontarea trebuie aprobată lunar sau trimestrial, iar domnul primar precizează că trimestrial.
             Nemaifiind discuții, președintele de ședință propune spre aprobare proiectul de hotărâre privind aprobarea decontării cheltuielilor de transport pentru cadrele didactice din cadrul Școlii Gimnaziale Moldova-Sulița.    
        Supus la vot, este aprobat de către toti consilierii prezenți la ședință.
             Se adopta Hotărârea nr. 3 cu votul necesar, având caracter individual.     
             Se trece la dezbaterea punctului 5 al ordinii de zi, la care, președintele de ședință dă cuvântul domnului primar pentru a prezenta proiectul de hotărâre, referatul de aprobare al primarului și raportul compartimentului de resort, după care dă cuvântul domnilor consilieri Voloșeniuc Alexandru, Ștefan-Radu Fediuc și Marocico Ilie, pentru a prezenta avizele comisiilor de specialitate ale consiliului local.
 După prezentarea materialelor, președintele de ședință solicită celor prezenți să se înscrie la discuții.
               - Domnul consilier Marocico Ilie, solicită unele lămuriri cu privire la numărul de persoane care solicită decontarea cheltuielilor de transport.
              - Domnul primar face precizări cu privire la faptul că au fost depuse 2 (două) cereri de către funcționarii publici din cadrul aparatului de specialitate al Primarului  comunei Moldova-Sulița, județul Suceava, respectiv de către doamna Bedrule Petronela, în calitate de secretar general și ofițer de stare civilă delegat, în cadrul UAT Moldova Sulița, care solicită decontarea cheltuielilor de transport între localitatea de domiciliu, respectiv comuna Sadova, județul Suceava și localitatea unde se află locul de muncă, respectiv comuna Moldova-Sulița, județul Suceava și de către doamna Cramariuc Mihaela-Rodica, în calitate de inspector, clasa 1, în cadrul aparatului de specialitate al UAT Moldova Sulița, prin care solicită decontarea cheltuielilor de transport între localitatea de domiciliu, respectiv comuna Breaza, județul Suceava și localitatea unde se află locul de muncă, respectiv comuna Moldova-Sulița, județul Suceava, ambele în condițiile stabilite prin Legea nr. 177 pentru completarea Legii-cadru nr. 153/2017 privind salarizarea personalului plătit din fonduri publice.
             Nemaifiind discuții, președintele de ședință propune spre aprobare proiectul de hotărâre privind aprobarea decontarii cheltuielilor de transport pentru funcționarii publici și personalul contractual din cadrul aparatului de specialitate al Primarului comunei Moldova-Sulița, judetul Suceava și aprobarea Regulamentului privind decontarea cheltuielilor de transport pentru funcționarii publici și personalul contractul din cadrul aparatului de specialitate al Primarului comunei Moldova-Sulița, județul Suceava.    
        Supus la vot, este aprobat de către toti consilierii prezenți la ședință.
             Se adopta Hotărârea nr. 4 cu votul necesar, având caracter individual.     
             În continuare, secretarul general prezintă Adresele Instituției Prefectului – Județul Suceava, după cum urmează:
             - Adresa înregistrată sub nr. 19512/10/6 din 19.01.2026, care se referă la legalitatea hotărârilor nr. 32 și nr. 33 adopate de către Consiliul Local al comunei Moldova-Sulița, în sedinta ordinara din data de 14.11.2025, menționând faptul că nu se impune promovarea unor acțiuni în contencios administrativ, precum și faptul că toate hotărârile sunt publicate pe site-ul primăriei comunei Moldova-Sulița pentru a fi studiate de cei interesați.
            - Adresa înregistrată sub nr. 30/03 din 05.01.2026, care se referă la faptul că s-a constatat existența unor abordări diferite din partea autorităților administrației publice locale în ceea ce privește evaluarea performanțelor profesionale individuale ale  secretarul general al UAT, secretarul general precizând faptul că la nivelul UAT Moldova-Sulița, este constituită comisia de evaluare, formată din primar și doi consilieri, desemnați prin hotărâre a consiliului local.  
            - Adresa înregistrată sub nr. 31/03 din 05.01.2026 cu privire la care secretarul general reamintește obligațiile legale ce revin autorităților administrației publice locale și aleșilor locali, respectiv obligația primarului de a prezenta consiliului local, în primul trimestru al fiecărui an, un raport anual privins starea economică, socială și de mediu a UAT, raport care se publică pe pagina de internet a UAT, obligația aleșilor locali să organizeze periodic, cel puțin o dată pe trimestru, întâlniri cu cetățenii, să acorde audiențe și să prezinte în consiliul local o informare în acest sens, precum și obligația fiecărui consilier local și a viceprimarului de a prezenta un raport anual de activitate, care va fi făcut public prin grija secretarului general al UAT.  
               De asemenea, secretarul general a adus la cunoștința consilierilor locali contravențiile prevăzute de lege în cazul neprezentării de către aleșii locali a rapoartelor prevăzute de lege, din culpa lor
               Alte discuții:
               Domnul consilier Lețcan Mihai solicită lămuriri cu privire la modul în care se face evaluarea performanțelor profesionale ale angajaților contractuali din cadrul UAT Moldova-Sulița, Compartimentul protectia mediului,  salubrizare, gospodarire și  Compartimentul transport, drumuri, pază, fiind nemulțumit de activitatea acestora.
               Domnul primar precizează că în mare măsură nemulțumirile sunt justificate, urmând să ia unele măsuri în acest sens, stabilind reguli stricte, exigente.
               Domnul consilier Marocico Ilie își exprimă nemulțumirea cu privire la modul cum este colectat gunoiul menajer pe raza UAT Moldova-Sulița, precizând faptul că mașinile care colectează gunoiul pătrund doar pe strada principală, pe străzile adiacente nefiind colectat gunoiul menajer deși cetățenii achită taxa legală stabilită ca și ceilalți cetățeni care beneficiază de aceste servicii.
          	   Domnul primar precizează că va transmite firmei care se ocupă de colectarea gunoiului menajer aspectele precizate și le va propune să colecteze gunoiul cu utilaje mai mici care pot pătrunde și pe arterele adiacente, mai ales în perioada sezonului rece. 
               Nemaifiind alte probleme, președintele de ședință declară închise lucrările ședinței.             
               Drept pentru care s-a încheiat prezentul proces verbal.

                PREȘEDINTE DE ȘEDINȚĂ,                         SECRETAR GENERAL,

